《元用见过诵诗剧谈因成古风以成戏恼兼简若晦唐卿》
宋代·章甫

有口只可饮醇酒，世事令人三日呕。有耳只可对诗翁，俗语令人三日聋。

平生嗜酒耽佳句，此外自知无用处。东风吹我堕江边，岁晚知音罕相遇。

诛茅盖头无少閒，数日不到诸君间。尘土眯眼须鬓斑，谁赋淮南大小山。

怪底晴檐灵鹊噪，篮舆相寻谈绝倒。恨君无乃酒量窄，爱君岂独诗格老。

开尊唤客知何时，坐上可无俞与韦。更长不怕杯行迟，愿见春风杨柳枝。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。